કૉંગ્રેસ છોડનાર જ્યોતિરાદિત્ય સિંધિયા આજે ભાજપમાં જોડાઈ ગયા છે. દિલ્હીમાં ભાજપની હૅડ ઑફિસે તેઓ ભાજપ પ્રમુખ જેપી નડ્ડા અને અન્ય નેતાઓની હાજરીમાં ભાજપનો ખેસ ધારણ કર્યો છે. 

જેપી નડ્ડાએ જ્યોતિરાદિત્યને ભાજપ પ્રવેશ કરાવતી વખતે રાજમાતા અને જ્યોતિરાદિત્ય સિંધિયાના દાદી વિજયા રાજેને યાદ કર્યા હતા.

જ્યોતિરાદિત્ય સિંધિયાએ કૉંગ્રેસ પાર્ટી પર વચન નહીં પાળવાનો આરોપ મૂક્યો હતો. 

જ્યોતિરાદિત્ય સિંઘિયાએ શું કહ્યું?

જેપીનડ્ડાની હાજરીમાં જ્યોતિરાદિત્યનો ભાજપ પ્રવેશ

ભાજપમાં જોડાયા બાદ જ્યોતિરાદિત્ય સિંધિયાએ કહ્યું કે, મારૂં જીવન બદલનાર બે ઘટનાઓમાં એક, મારા પિતાનું મૃત્યુ અને બીજું ગઈકાલે જ્યારે મેં આ નિર્ણય લીધો. 

તેમણે કહ્યું કે, કૉંગ્રેસ પાર્ટી દ્વારા જનસેવાનું લક્ષ્ય પરિપૂર્ણ નથી કરવામાં આવી રહ્યું. વર્તમાનમાં કૉંગ્રેસ એ પાર્ટી નથી રહી જે પહેલાં હતી. 

18 મહિનામાં સપનાં વિખેરાઇ ગયા. ખેડૂતોનું ઋણ માફ કરવાનો વાયદો હતો, તે 18 મહિનામાં ન થયું. મંદસૌરના ગોલીકાંડ પછી ખેડૂતો વિરુદ્ધ હજુ પણ કેસ ચાલુ છે. 

તેમણે કહ્યું કે, મધ્ય પ્રદેશના ખેડૂતો ત્રસ્ત છે અને યુવાનો પરેશાન છે. ચૂંટણી ઢંઢેરામાં યુવાનોને દર... બીજા 4000 અક્ષરો માટે લેખ ચાલુ રાખો:
મહિને ઍલાઉન્સ આપવાનો વાયદો હતો પરંતુ તેનું કંઈ થયું નથી.  

એમણે કહ્યું કે, વડા પ્રધાન નરેન્દ્ર મોદીના હાથમાં ભારતનું ભવિષ્ય સુરક્ષિત છે. 

મધ્ય પ્રદેશ ભાજપના પ્રમુખ વિષ્ણુ દત્ત શર્માએ કહ્યું કે રાજમાતા સિંધિયે જનસંઘથી લઈને ભાજપને સીંચવું સીંચ્યો હતો, રાષ્ટ્રવાદની વિચારધારાના આધાર પર આ પક્ષને ઊભો કર્યો હતો. અમને ખુશી છે કે તેમનાં પરિવારના એક સદસ્ય ભાજપમાં જોડાયા છે. 

તેમણે કહ્યું કે જ્યોતિરાદિત્ય સિંધિયાની રાષ્ટ્રભક્તિ ત્યારે સામે આવી હતી જ્યારે તેમણે નાગરિકતા સંશોધન કાયદાનું સમર્થન કર્યું હતું. તેમણે કહ્યું હતું કે આ દેશહિતનો કાયદો છે.

મધ્ય પ્રદેશ ભાજપ પ્રમુખે જ્યોતિરાદિત્યને પરમ રાષ્ટ્રભક્ત ગણાવ્યા હતા તો શિવરાજસિંહે કહ્યું કે ભાજપમાં મહારાજ અને શિવરાજ એક છે. 

ઉલ્લેખનીય છે કે, મધ્ય પ્રદેશમાં વિધાનસભાની ચૂંટણીમાં જ્યોતિરાદિત્યને ટાર્ગેટ કરીને માફ કરો મહારાજ ઝુંબેશ ચલાવી હતી.   

ભાજપમાં જોડાઈ જ્યોતિરાદિત્ય સિંઘિયાએ કહ્યું, મોદીના હાથમાં ભારતનું ભાવિ સુરક્ષિત છે.

આ દરમિયાન રાજસ્થાનના મુખ્ય મંત્રી અશોક ગહેલોતે કહ્યું છે કે આવા તકવાદીઓએ પાર્ટી વહેલી જ છોડી દેવી જોઈતી હતી. 18 વર્ષ કૉંગ્રેસે એમને ઘણું આપ્યું છે અને લોકો તેમને પાઠ ભણાવશે.

મધ્ય પ્રદેશના રાજકીય સંકટની વચ્ચે ભાજપે તેના ધારાસભ્યોને હરિયાણાના ગુરુગ્રામ ખાતે લઈ ગયા છે. બીજી બાજુ, કૉંગ્રેસના ધારાસભ્યોને વિશેષ વિમાન દ્વારા બુધવારે સવારે રાજસ્થાનના જયપુર લઈ જવાયા. 

ભાજપ નેતા કૈલાસ વિજયવર્ગીયે કહ્યું છે કે, આ તો હજી શરૂઆત છે. સિંધિયાજીની જેમ અન્ય પ્રદેશોમાં પણ આમ થશે.

આ તરફ સિંધિયા સમર્થક ધારાસભ્યો બેંગલુરુ ખાતે એક રિસોર્ટમાં છે અને તેમણે પોતાના રાજીનામા સ્પીકરને મોકલી આપ્યા છે. 

સ્પીકર એન. પી. પ્રજાપતિનું કહેવું છે કે તેઓ નિયમ મુજબ નિર્ણય લેશે. બીજી બાજુ, રાજ્યપાલ લાલજી ટંડનનું કહેવું છે કે હાલના તબક્કે તેમણે કંઈ કરવાનું નથી.   

આ પહેલાં મધ્ય પ્રદેશમાં ધુળેટીના દિવસે રાજકીય હલચલ તેજ થઈ ગઈ છે, બળવાખોર જ્યોતિરાદિત્ય સિંધિયાએ પાર્ટી છોડી દીધી, તેમણે કાર્યકારી અધ્યક્ષા સોનિયા ગાંધીને સંબોધીને પત્ર લખ્યો હતો. 

'કાર્યકાળ પૂર્ણ કરીશું'

મધ્ય પ્રદેશના મુખ્ય પ્રધાન કમલનાથે ધારાસભ્યો સાથેની બેઠક પછી રાજીનામું આપવાનો ઇન્કાર કર્યો છે.

કમલનાથે કહ્યું છે કે ચિંતા કરવાનું કોઈ કારણ નથી. અમે બહુમત સાબિત કરીશું અને અમારી સરકાર કાર્યકાળ પૂરો કરશે. 

મધ્ય પ્રદેશ...